సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నిజామాబాద్: గురువు మృతితో ప్రభుదేవా కంటతడి
ప్రముఖ నృత్య దర్శకుడు ప్రభుదేవా గురువు బాడిగ ధర్మరాజు (97) కన్నుమూశారు. కొంతకాలంగా అనారోగ్యంతో బాధపడుతున్న ఆయన నిజామాబాద్ జిల్లా నస్రుల్లాబాద్‌ మండలం అంకోల్‌ క్యాంపులో అనారోగ్యంతో మృతిచెందారు.
TNN | Updated:
Dec 2, 2017, 07:02PM IST
ప్రముఖ నృత్య దర్శకుడు ప్రభుదేవా గురువు బాడిగ ధర్మరాజు (97) కన్నుమూశారు. కొంతకాలంగా అనారోగ్యంతో బాధపడుతున్న ఆయన నిజామాబాద్ జిల్లా నస్రుల్లాబాద్&zwnj; మండలం అంకోల్&zwnj; క్యాంపులో అనారోగ్యంతో మృతిచెందారు. గురువు మరణవార్త తెలుసుకున్న ప్రభుదేవ అక్కడికి చేరుకొని ధర్మరాజు భౌతికకాయానికి నివాళులు అర్పించాడు. విగతజీవిగా మారిన గురువును చూసి కన్నీళ్లు పెట్టుకున్నాడు. అనంతరం ఆయన అంత్యక్రియల్లో పాల్గొన్నారు. సినీ రంగానికి చెందిన కృపావతిని ధర్మరాజు వివాహం చేసుకున్నారు. ఈ దంపతులకు సంతానం లేదు.
క్లాసికల్&zwnj; డ్యాన్సర్&zwnj;గా మంచి గుర్తింపు తెచ్చుకున్న ధర్మరాజు చాలా మంది సినీ స్టార్లకు శిక్షణ ఇచ్చారు. ఆయన దగ్గర ప్రభుదేవా భరతనాట్యంలో శిక్షణ పొందాడు. గురువులకే గురువైన ధర్మరాజు వద్ద అనేక మంది శిక్షణ తీసుకున్నారు. ధర్మరాజు వద్ద శిక్షణ తీసుకున్న హాంకాంగ్&zwnj;, హైదరాబాద్&zwnj;కు చెందిన పలువురు శిష్యులు మరెంతోమందికి నృత్యం నేర్పుతున్నారు.